A hunok 451-ben jutottak el a mai francia földre, elfoglalták annak nyugati részét, eljutottak Párizsig, amelyet a legenda szerint Szent Genovéva mentett meg a pusztítástól, s ostrom alá vették Orléans-ot is, amikor a rómaiak hadvezére, Flavius Aëtius nagy sereget gyűjtött össze ellenük. A hun sereg lassan visszavonult kelet felé, de a mai város közelében összetalálkozott Aëtius hadával. A csata hullámzó sikerrel folyt a délre egészen Troyes városáig terjedő térségben, de a döntő ütközet Catalaunum közelében zajlott le. Attila csapatai nem szenvedtek ugyan pusztító vereséget, de további visszavonulásra kényszerültek.